En komentoj al la artikolo akademiano Valentin Melnikov argumentis, ke ne decas paroli pri seksa molestado sen firmaj pruvoj. Aldone li asertis, ke falsaj akuzoj multe pli oftas ol vera seksa ĝenado, kaj ke virinoj kun ”tro riĉa fantazio” povas fari tiajn asertojn, ĉar ili efektive deziras tion pri kio ili plendas.
#000005
Lige kun tiu deklaro la estraro de la Akademio levas la demandon, ĉu la malgranda nombro de virinoj en la Akademio estas rezulto de diskriminacio – kaj mem respondas nee:
#000010
Laŭ la aktuala versio de sia retejo, la Akademio nun havas 43 anojn, el kiuj kvin estas virinoj. Libera Folio turnis sin al ĉiuj kvin virinaj membroj de la Akademio por ekscii, kion ili opinias pri la klarigo de la estraro, kiu subkomprenigas, ke simple mankas sufiĉe kompetentaj virinoj. Kvar el la kvin respondis.
#000012
Libera Folio: Ĉu ne ekzistas sufiĉe da virinoj kiuj povus plenumi la lingvokvalitajn normojn de la Akademio?
#000013
– Mi mem ĉiam serĉas inajn kandidatojn por la elektoj de la Akademio, sed la afero ne estas tiel facila. Ankaŭ la lingva kapablo gravas, ke mi neniam proponus kandidaton nur ĉar tiu homo estas virino. Krome mi trovis, ke pluraj el la virinoj, kiujn mi deziris proponi kiel kandidatojn, rifuzis la inviton. (Kaj unu proponita de mi kaj elektita en 2010 bedaŭrinde mortis kelkajn jarojn poste: tiu estis Lena Karpunina.)
#000015
– Mi ĝojas diri, ke ĉiuj kandidatinoj proponitaj de mi estis elektitaj. Laŭ mia impreso, la akademianoj neniam rifuzas kandidaton, nur ĉar tiu homo estas ina. Sed ne estas facile trovi sufiĉe da taŭgaj inaj kandidatoj.
#000016
– Aktuale, post la elektoj el 2019 estas kvin akademianinoj. Sed aldonendas, ke pliaj 6 virinoj estas inter 11 Korespondantoj de la Akademio. Tiu relative nova kategorio de elstaraj personoj ligitaj kun la Akademio de Esperanto celas tiujn, kies okupoj aŭ funkcioj ne permesas konstante partopreni en la akademiaj laboroj. Per sia nomo kaj aŭtoritateco ili ja apogas ĝin, kaj ili povas esti konsultitaj pri rilataj al sia specialiĝo lingvaj demandoj.
#000018
– Do entute 11 virinoj en kaj ĉirkaŭ la Akademio ne ŝajnas esti malbona rezulto. Kontraŭe, pruvas la malfermiĝon de la Akademio al lingve kompetentaj kaj elstaraj esperantistinoj, sed ne laŭ la kriterio ”sufiĉe da”.
#000019
– Mi absolute rifuzas la ĝeneraligon, ke virinoj malmultas en la akademio pro tio, ĉar estas malmultaj inoj, kiuj kapablus plenumi la postulojn. Same kiel la eksiĝintaj forlasis la akademion ne pro sia netaŭgeco. Eble virinoj preferas aliformajn agadkampojn kaj pli da vario, eble ne kontentas longtempe resti en la samaj pozicioj. Estas malmultaj virinoj en la akademio ne pro diskriminacio, sed ĉar virinoj ne decidas kandidatiĝi por esti akademiano.
#000021
– La klopodo de la akademio akcepti novajn membrojn kun speciala atento pri ties lingva fono, cele al reprezentado de kiel eble plej varia lingva spektro, estas bona bazo. En la voĉdonoj pri ies akcepto certe ne havas rolon ĉu temas pri viro aŭ virino, kvankam la jamaj membroj sekrete ŝatus se kandidatiĝus pli da virinoj por tiu posteno. Mi mem neniam spertis ajnan diskriminadon, sed mi tre bone memoras, ke dum mia unua apero en la akademio oni kun ĝojo komentis, ke estas bonege havi inter la membroj plian virinon, aldone junan, ĉar tiam mi estis la plej juna membro de la renoma institucio.
#000022
Akademiano Tatjana Auderskaja ne vere respondis al la demando de Libera Folio, sed preferis esprimi sian indignon pro la blogaĵoj, kiujn ŝi tamen laŭ sia propra deklaro ne legis.
#000023
– Kaj se oni esploras opiniojn ĝuste de virinoj, do mi perceptas min unuavice kiel homo ... Mi komprenas, ke en multaj eŭropaj (kaj ne nur) lingvoj homo kaj viro estas la sama vorto; sed en la mia, feliĉe, ne; kaj ĝuste tiel mi estis edukita. En la nuna movado por virinaj rajtoj mi trovas, apud seriozaj rezonoj, multajn strangajn, ridindajn kaj eĉ abomenajn. La sola afero, kiu gravas – ke kaj viro, kaj virino estas homoj, kaj meritas saman estimon.
#000026
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000028
Denove demisiis ĝenerala sekretario de TEJO
#000030
Akademio ne allogas ĉiujn sammaniere, do ĝia konsisto dependas de faktoroj ne nur lingvaj. Al kelkaj elstaruloj estis ja proponita kandidatiĝo kaj ili respondis “ne, dankon”. Mia “Historio de la Akademio (Itala E-Fed., 2018) plurloke atentigas pri la genra misproporcio inter ĝiaj membroj kun mencio de pasintaj situacioj kiuj povus vere esti konsiderataj seksismaj.
#000031
Kiom la Akademio efektive "distanciĝas"?
Jen la plej klara, kion ĝi diras pri la insulta deliro de Valentin Melnikov:
"la bedaŭrinda elpaŝo de akademiano Melnikov (iuj el kies komentoj ŝajnis montri diskriminaciemon kontraŭ virinoj)"
Kiu ajn povis legi la vortojn de VM, kie li interalie deklaras ke la plej multaj seksperfortoj estas dezirataj de la virinoj, kaj do la seksperfortuloj senkulpas kaj la viktimoj kulpas.
Ankaŭ alimaniere li krude insultis Robert Nielsen, sekse ĝenatajn virinojn kaj ĉiujn homojn, kiuj deziras egalecon inter homoj.
Ŝajnas al mi ke la Akademio "distanciĝas" de tio per distanco de centimetro, proksimume.
#000032
Mi plene konsentas. La vortoj de V. Melnikov estas tute klaraj, kaj ne miskompreneblaj.
#000033
La elekto de la vorto "ŝajnis" estas bedaŭrinda, sed oni verkis la respondon sufiĉe rapide kaj ne povis cerbumi pri ĉiu nuanco.
#000034
Mi ne diris ke la Akademio ne atentas pri nuancoj de la lingvo. Bonvolu relegi mian komenton.
#000036
Estus eble argumenti ke V. Melnikov tion faris, sed ne tute klare. Mi mem kredas ke laŭ la Statuto de la Akademio ne estas eble forigi lin pro liaj komentoj.
#000039
Laŭ mia kompreno, la fakto ke "malfacilas trovi kompetentajn virinojn por la Akademio" estas pli vasta problemo.
Malfacilas trovi kompetentajn homojn por ĉiuj akademioj kaj aliaj gravaj taskoj.
Sed por viroj (ne ĉiuj, kompreneble, sed tro multaj) tio ne estas obstaklo. Ili ne bezonas kompetenton por eniri akademiojn. Ili bezonas nur troigitan fidon pri la propra valoro.
#000041
La raporto de la t.n. Civito estas tute amuza. "Io okazis, sed ĝi ne gravas, do ni diros nenion pri ĝi."
#000042
Mi volus aldoni ion al la respondo de Katalin Kovats. La fakto, ke la profesion "lingvo-instruisto" ni jes ja konsideras en la plimulto de la landoj tipe virina fako estas klare ligita kun la fakto, ke ĝi estas ne sufiĉe bone salajrata. En la komenco de komputiko, antaŭ pli ol kvardek jaroj, granda plimulto el la komputistoj estis virinoj. Sed iom post iom kreskis la salajroj de komputistoj kaj nun, la plejmulto estas viroj. Esperanto-instruistoj ne ricevas salajron, do tiu argumento ne rolas. La fakto, ke virinoj ricevas malpli altajn salajrojn ol viroj, estas ja grava socia problemo, eĉ pli grava laŭ mi ol la fakto, ke iam iu viro tuŝis la pugon de iu virino. Sed la Akademio ne havas kiel rolon solvi la gravajn problemojn de la socio, kaj laŭ mi, eĉ se Akademianoj individue interesiĝas pri la problemo, ni ne povas kuŝigi tian problemon sur la tagordon de la Akademio. Ni nur povas esperi, ke estonte troviĝos pli da virinoj inter la kandidatoj al la Akademio, ĉar se la nombro de kandidatiĝintaj virinoj kreskos, certe simile kreskos la nombro de Akademianoj, sed tiu ĉi sama problemo koncernas ankaŭ multajn aliajn instancojn en kaj ekster la Esperanto-movado.
#000043
La nombro de la Akademianoj estas 45; se ne ŝanĝiĝas la statuto, la eventuale pliiĝanta nombro da inoj kandidatiĝantaj ne influas tiun limon
#000044
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000050